**PROJEKTĒŠANAS UZDEVUMS**

**“10kV kabeļu elektrolīniju izbūve 4. un 15. vilces apakšstacijai”**

**būvprojekta izstrāde un autoruzraudzība**

|  |  |  |
| --- | --- | --- |
| **I** | **Objekta pasūtītājs –** RP SIA “Rīgas satiksme”.  **Projekta izstrādes mērķis** – Pasūtījums tiek veikts ar mērķi izbūvēt jaunu neatkarīgu 10kV pieslēgumu vilces apakšstacijai Abrenes ielā 13 no 110kV apakšstacijas Nr.111 – Centrālā, un vilces apakšstacijai Pūpolu ielā 14 no 110kV apakšstacijas Nr.111 – Centrālā. | |
| **II** | **Ziņas par objektu.** | |
| Objekta nosaukums: | 10kV kabeļu elektrolīniju izbūve |
| Būvniecības veids: | Jaunbūve |
| Būves grupa: | I grupa |
| Būves lietošanas veids: | 22140401 - 6, 10 un 20 kilovoltu pazemes kabeļu elektrolīnijas |
| **III** | **Izstrādājamās dokumentācijas pamatojums, izstrādes nosacījumi un saskaņošana.** | |
| 1. | Atbilstoši Rīgas pašvaldības sabiedrības ar ierobežotu atbildību “Rīgas satiksme” (turpmāk - RP SIA “Rīgas satiksme”) Tehniskās ekspluatācijas noteikumiem, vilces apakšstaciju elektroapgādei pa 10kV tīklu jāveido tāda pieslēguma shēma, kas nodrošina nepārtrauktu elektroenerģijas padevi sadales tīkla avāriju gadījumos. To panāk, izveidojot apakšstacijas pieslēgumu vismaz no diviem neatkarīgiem enerģijas avotiem (apakšstacijām, transformatoriem, kopņu sistēmām). Esošajā situācijā noteikums tiek izpildīts izmantojot saites kabeli starp 15. vilces apakšstaciju (TP-0140) un 4. vilces apakšstaciju (TP-06), taču šī projekta realizācija ļaus atteikties no saites kabeļa izmantošanas, būs iespējams samazināt pieprasīto vienlaicīgi atļauto slodzi no AS “Sadales tīkls” un paaugstinās pieslēgumu shēmas drošumu. | |
| 2. | Būvprojekta robežas:   1. 10kV kabeļu elektrolīniju trase 15. vilces apakšstacijai no Pūpolu ielā 14 līdz 110kV apakšstacijai Nr.111 – Centrālā; 2. 10kV kabeļu elektrolīniju trase 4. vilces apakšstacijai no Abrenes ielā 13 līdz 110kV apakšstacijai Nr.111 – Centrālā   Projektēšanas robežas attēlotas pielikumā Nr.1 | |
| 3. | Būvprojekta izstrādātājs izstrādā būvniecības ieceres dokumentāciju, ievērojot Pasūtītāja projektēšanas uzdevuma prasības, tehnisko un speciālo noteikumu izsniedzēju u.c. ieinteresēto personu un organizāciju prasības, kā arī veic dokumentācijas saskaņošanu normatīvajos aktos noteiktajā kārtībā.  Pēc būvniecības ieceres dokumentācijas izstrādes aizpilda paskaidrojuma rakstu inženierbūvei, saskaņo to ar Pasūtītāju un iesniedz Rīgas pilsētas būvvaldē (Būvniecības informācijas sistēmā) akcepta saņemšanai. | |
| 4. | Projektēšanas uzdevums pēc iespējas apkopo veicamo pasākumu kopumu būvprojekta izstrādei, taču tas nav uzskatāms par izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei. | |
| 5. | Inženierizpēte:   * 1. Ģeodēziskā un topogrāfiskā – veic būvprojekta izstrādātājs;   2. Ģeotehniskā – ja nepieciešams, veic būvprojekta izstrādātājs;   3. Hidrometeroloģiskā – ja nepieciešams, veic būvprojekta izstrādātājs.   Inženierizpētes darbu izmaksas izstrādātājs iekļauj būvprojekta dokumentācijas izstrādes izmaksās. | |
| 6. | Īpašuma tiesību apliecinošos dokumentus RP SIA “Rīgas satiksme” apakšstaciju zemesgabaliem un ēkām sagatavo Pasūtītājs, pārējiem objektiem - Izstrādātājs. | |
| 7. | Tehniskos un/vai īpašos noteikumus pieprasa un saņem būvprojekta izstrādātājs. | |
| 8. | Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. | |
| 9. | Izstrādātājs veic visus nepieciešamos saskaņojumus ar zemesgabalu īpašniekiem un trešajām personām, kuru īpašumu vai lietošanas tiesības skar būvprojekta risinājumi. | |
| 10. | Visus ar būvprojekta dokumentācijas izstrādi saistītos izdevumus sedz būvprojekta izstrādātājs. | |
| **IV** | **Būvprojekta saturs un noformēšana.** | |
| 1. | Būvprojekta saturam jāatbilst vismaz Būvniecības likuma, Ministru kabineta 2014.gada 19.augusta noteikumu Nr.500 “Vispārīgie būvnoteikumi”, Ministru kabineta 2014.gada 30.septembra noteikumu Nr.573 “Elektroenerģijas ražošanas, pārvades un sadales būvju būvnoteikumi” prasībām. Būvprojekts noformējams atbilstoši Ministru kabineta 2018.gada 28.augusta noteikumu Nr. 545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”” prasībām, būvprojekta ekonomiskā daļa – atbilstoši Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām. | |
| 2. | Būvprojekta saturs veidojams saskaņā ar normatīvajiem aktiem. | |
| 3. | Ja būvprojekta izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina būvprojekta saturu. | |
| 4. | Būvprojekta izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Izstrādātājs uzņemas pilnu atbildību par būvprojekta risinājumu atbilstību spēkā esošajiem normatīvajiem aktiem un standartiem. | |
| 5. | Būvprojekta ekonomiskajā daļā jāveido vienots būvdarbu daudzumu saraksts, norādot visus darbu veidus, kas nepieciešami Būvprojekta realizācijai. Visiem darbu daudzumiem jābūt norādītām ar precizitāti 2 (divas) zīmes aiz komata. | |
| **V** | **Būvprojektā ietveramie risinājumi un tehniskās prasības.** | |
| 1. | Vispārīgās prasības:   * 1. Būvprojekta izstrādē ievērot Būvniecības likuma, Aizsargjoslu likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums””, Ministru kabineta 24.04.2012. noteikumu Nr.281 “Augstas detalizācijas topogrāfiskās informācijas un tās centrālās datu bāzes noteikumi”, Rīgas domes 28.12.2000. saistošo noteikumu Nr.106 “Rīgas transporta būvju aizsardzības noteikumi” un citu spēkā esošo normatīvo aktu prasības.   2. Būvprojekta risinājumiem jānodrošina nepārtraukta elektriskā sabiedriskā transporta kustība, kontakttīkla elektroapgāde un vilces apakšstaciju darbība visā būvprojekta realizācijas laikā.   3. Visus konstruktīvos risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas saskaņot ar Pasūtītāju.   4. Inženiertīklu izvietojumu projektēt ielu sarkano līniju robežās. Informēt Pasūtītāju par gadījumiem, kad inženiertīklu izvietošana ārpus sarkanajām līnijām ir absolūti nepieciešama, un būvprojekta risinājumus saskaņot ar zemesgabalu īpašniekiem normatīvajos aktos noteiktajā kārtībā. | |
| 2. | 10kV kabeļu elektrolīniju trase 15. vilces apakšstacijai no Pūpolu ielā 14 līdz 110kV apakšstacijai Nr.111 – Centrālā:   * 1. Nepieciešams izstrādāt projektu vidējā sprieguma kabeļu līnijai Al-240 no apakšstacijas Nr. 111, Centrālā jaudas slēdža F14 līdz sistēmas lietotāja transformatoru apakšstacijai TP0140 un pieslēgt pie vidējā sprieguma jaudas slēdža   2. TP0140 paredzēt komercuzskaiti, kuru novietot uz elektroietaišu piederības robežas   3. Jaunizbūvējamo cauruļu pārejām pār šķēršļiem un šķērsojumiem ar citām inženierkomunikācijām jābūt izstrādātiem līniju trašu šķērsprofiliem, atbilstošajā mērogā   4. Izstrādājot projektu, ņemt vērā AS “Sadales tīkls” izdotos tehniskos noteikumu Nr. 123408204 (pielikums 2) | |
| 3. | 10kV kabeļu elektrolīniju trase 4. vilces apakšstacijai no Abrenes ielā 13 līdz 110kV apakšstacijai Nr.111 – Centrālā:  3.1 Nepieciešams izstrādāt projektu vidējā sprieguma kabeļu līnijai Al-240 no apakšstacijas Nr. 111, Centrālā jaudas slēdža F47 līdz sistēmas lietotāja transformatoru apakšstacijai TP06 un pieslēgt pie vidējā sprieguma jaudas slēdža  3.2 TP06 paredzēt komercuzskaiti, kuru novietot uz elektroietaišu piederības robežas  3.3 Jaunizbūvējamo cauruļu pārejām pār šķēršļiem un šķērsojumiem ar citām inženierkomunikācijām jābūt izstrādātiem līniju trašu šķērsprofiliem, atbilstošajā mērogā  3.5 Izstrādājot projektu, ņemt vērā AS “Sadales tīkls” izdotos tehniskos noteikumu Nr. 123405207 (pielikums 3) | |
| **VI** | **Būvprojekta izstrādes laiks un iesniegšanas kārtība** | |
| 1. | Būvprojekta izstrādātājs iesniedz Pasūtītājam izstrādātu būvprojektu un būvatļauju ar Rīgas pilsētas būvvaldes atzīmi par projektēšanas nosacījumu izpildi ne vēlāk kā **45 (četrdesmit piecu) nedēļu** laikā no līguma noslēgšanas. Termiņā ir iekļautas visas projektēšanas uzdevumā norādītās un veicamās darbības. | |
| 2. | Būvprojekta noformējumu veikt atbilstoši Latvijas Republikā spēkā esošajiem būvnormatīviem. Visu būvprojekta dokumentāciju pēc tās akceptēšanas Būvvaldē iesniegt Pasūtītājam 4 eksemplāros drukātā veidā un digitālā veidā (uz datu nesēja):   * teksta materiāli elektroniskā formā, izmantojot Microsoft Office programmnodrošinājumu; * grafiskos materiālus ieteicams noformēt, izmantojot AutoCAD (*\*.dwg* formātā) programmnodrošinājumu; * viss būvprojekts kopā *\*.pdf* formātā; * visas tāmes *\*.excel* formātā; * visi tehniskie noteikumi, atļaujas un saskaņojumi iesniedzami Pasūtītājam 1 eksemplārā – oriģināli. | |
| **VII** | **Autoruzraudzība** | |
| 1. | Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā. | |
| 2. | Būvprojekta izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikā spēkā esošajiem normatīvajiem aktiem. | |
| 3. | Izpildītājs apņemas veikt autoruzraudzību no būvprojektā paredzēto būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp pasūtītāju un būvdarbu veicēju parakstīts akts. | |